stanford-oval/wikipedia huggingface dataset:
תריסרון

| Ih, order 120 |
| --- | --- | --- | --- |
| משוכלל | Small stellated- | Great- | Great stellated- |

| Th, order 24 | T, order 12 | Oh, order 48 | Johnson (J84) |
| Pyritohedron | Tetartoid | Rhombic- | Triangular- |

| D4h, order 16 | D4h, order 16 | D3h, order 12 | D3h, order 12 |
| Rhombo-hexagonal- | Rhombo-square- | Trapezo-rhombic- | Rhombo-triangular- |

בגאומטריה, תְּרֵיסָרוֹן (דּוֹדֵקָהֶדְרוֹן dōdeka "שנים עשר" + hédra "בסיס" או "פאה") הוא כל פאון עם שתים עשרה פאות שטוחות. התריסרון המוכר ביותר הוא תריסרון משוכלל, שהוא פאון משוכלל. ישנם גם שלושה כוכבי תריסרון משוכלל, אשר בנוים כמו כוכב (stellations) של צורה קמורה.
תרכובות פחמן

תרכובות פחמן הן תרכובות המכילות אטומי פחמן. משערים כי קיימות כ-10 מיליון תרכובות פחמן בטבע, אך ייתכן ומספר זה גדול בהרבה.
מרבית תרכובות פחמן הן תרכובות אורגניות, אך מספר תרכובות מסווגות כתרכובות אי-אורגניות. הסיבה לכך היא היסטורית: עד המאה ה-19 נחשב כי תרכובות אורגניות יכולות להיווצר באורגניזמים חיים בלבד בעזרת  vis vitalis, כוח החיים, ולעומתן תרכובות אי-אורגניות נוצרות ללא vis vitalis. השקפה זו הוכחה כשגויה כאשר הכימאי פרידריך ולר הצליח לסנתז שתנן בתנאי מעבדה. תרכובות פחמן אי-אורגניות הן אפוא תרכובות אשר נחשבו לאי-אורגניות בתחילת המאה ה-19, לפני הגילוי של ולר.
התרכובות האי-אורגניות של פחמן כוללות:
תרכובות עם אל-מתכות אחרות, לדוגמה פחמן חד-חמצני ופחמן דו-חמצני.
חומצה פחמתית והמלחים השונים הנוצרים מדה-פרוטונציה של חומצה זו (קרבונטים וביקרבונטים), לדוגמה, סודה לשתיה וסידן פחמתי.
תרכובות של מתכות מעבר עם קבוצת קרבוניל.
מלחים אי-אורגניים הכוללים ציאניד או ציאנט.
קרבידים - תרכובות של פחמן עם יסודות פחות אלקטרושליליים ממנו.
למעלה מ-40 אלוטרופים של פחמן, הכוללים פחם, גרפיט, יהלום ופולרן. מהאחרון ניתן גם ליצור יונים של מתכות הלכודות בתוך רשת פחמנית. מסמלים את המבנה עם סימן @: כך, יון ליתיום לכוד בתוך פולרן יסומן Li+@C60.
בנוסף לתרכובות פחמן, קיימות גם סגסוגות הכוללות פחמן, כאשר הנפוצה בהן היא פלדה.
תיקון פיבונאצ'י

תיקון פיבונאצ'י הוא אינדיקטור בתחום הניתוח הטכני שנסמך על סדרת פיבונאצ'י. עקרון סדרת המספרים הוא סכום שני המספרים עוקבים שווה למספר הבא אחריו: 1.1.2.3.5.8.13.21.34.55.89.144.…
בתחום הניתוח הטכני נעזרים בתבנית על פי החישוב של היחס בין מספר חלקי המספר הבא אחריו. היחס הנוצר הוא 0.618, לדוגמה 89/144 = 0.618, יחס נוסף הוא חילוק בדילוג של שני מספרים מתקבל היחס 0.382. לדוגמה 21/55 = 0.382.
המנתח הטכני בודק את עומק התיקון ביחס של 38.2-61.8 ואפשרות חזרה למגמה הראשית של עליות או ירידות.
תיקון פיבונאצ'י מתבסס על הרעיון כי השווקים יחזרו על חלק צפוי של מהלך, ולאחר מכן הם ימשיכו לנוע בכיוון המקורי.
קיימים ארבע תצוגות של סדרת פיבונאצ'י בתחום שוק ההון.
גרף תיקון פיבונאצ'י
היסטוריה

הכלכלן ברטון מלכיאל כתב לראשונה על השימוש ברצף פיבונאצ'י במסחר בספרו "הליכת אקראי בוול סטריט" . מלכיאל טען כי רוב תנועות המחירים הן אקראיות, אבל תגובה טבעית נגד תנועת מחיר גדולה מתרחשת כאשר הסוחרים הופכים מהססים או מחפשים לתפוס את הרווחים שלהם. דרגת התיקון יכולה להיות נאמדת בהתאם לאורך האנכי של רמות התמיכה והתמיכה של הביטחון.
חזרה

מוצגת בציור של קו מגמה בין שתי נקודות קיצון. מוצגים שלושה קווים אופקיים ברמות של 38.2%, 50%, 61.8%
לאחר מהלך תנועה גדול למעלה או למטה, המחירים יחזירו חלק מהמהלך המקורי.
כאשר יש נסיגה, רמות תמיכה והתנגדות יופיעו בקירוב לרמות פיבונאצ'י.
קשת

קשתות פיבונאצ'י מוצגות תחילה בקו מגמה בין שתי נקודות קיצון.
לאחר מכן מציירים שלוש קשתות, והמרכז הוא בנקודת הקיצון השנייה, כך שהם חוצות את קו המגמה ברמות של 38.2%, 50% ו- 61.8%. ברמות האלה המנייה צריכה להתבסס כדי לשנות מגמה בשביל תיקון טכני נכון.
מניפה

מניפת פיבונאצ'י מוצגת בציור של קו מגמה בין שתי נקודות קיצון.
לאחר מכן מציירים קו אנכי "בלתי נראה" דרך נקודת הקיצון השנייה. מעבירים שלושה קווי מגמה מנקודת הקיצון הראשונה דרך הקו האנכי הבלתי נראה ברמות פיבונאצ'י של 38.2%, 50% ו- 61.8%.
שימושים

תיקון פיבונאצ'י הוא כלי שכיח לסוחרים טכניים כדי לסייע בזיהוי מקומות אסטרטגיים עבור עסקאות, להפסיק הפסדים או מחירי היעד כדי לעזור לסוחרים להיכנס במחיר טוב. רעיון התיקון משמש אינדיקטור במקרים רבים כגון תאוריית הגלים של אליוט ועוד.
לאחר תנועה משמעותית במחיר, רמות התמיכה והתנגדות החדשות יימצאו בקווים אלה.
הערות שוליים

↑  מאיר ברק, הלוחש למניות, 2012
שרה מיילס

| --- | --- |

 לידה:  31 בדצמבר 1941 (בת 82) אינגטסטון, אסקס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1961 
 מקום לימודים:  האקדמיה המלכותית לאמנות הדרמה (1960)  Roedean School 
 בן או בת זוג:  רוברט בולט (1988–1995)  רוברט בולט (1967–1975) 
 פרופיל ב-IMDb
 
שרה מיילס (באנגלית: Sarah Miles; נולדה ב-31 בדצמבר 1941) היא שחקנית קולנוע אנגלייה מועמדת פרס אוסקר לשחקנית הטובה ביותר ופרס גלובוס הזהב לשנת 1970 על הופעתה בסרט "בתו של ריאן".
ביוגרפיה

נולדה בעיירה אינגטסטון שבאסקס, דרום מזרח אנגליה. אחיה של מיילס הוא הבמאי והמפיק מועמד פרס האוסקר כריסטופר מיילס. 
נרשמה בגיל 15 לאקדמיה המלכותית לאמנות הדרמה. לאחר שסיימה את לימודייה ביצעה את הופעת הפריצה שלה לצידו של לורנס אוליבייה בסרט "תנאי המשפט" אשר העמידה אותה לפרס באפט"א לפריצת השנה.
תפקידה השני בסרטו של ג'וזף לוסי "המשרת" הקנה לה מועמדות לפרס השחקנית הבריטית הטובה ביותר.
הופיעה בקומדיה "אנשים מופלאים במכונות מעופפות" בתור פטרישיה בתו של איל העיתונות הלורד רונסלי (רוברט מורלי).
התפרסמה לראשונה בארצות הברית ובעולם בזכות תפקידה בסרטו של מיכלאנג'לו אנטוניוני "יצרים" בתור פטרישיה שכנתו של צלם האופנה תומאס (דייוויד המינגס).
מיילס לקחה לאחר מכן מספר שנים של הפסקה מקולנוע כדי להתמקד בקריירה בתור שחקנית תיאטרון, חזרה כדי לשחק את הדמות הראשית בדרמה דייוויד לין "בתו של ריאן".
בסרט גילמה את הצעירה האירית המפונקת רוזי ראין וקיבלה מועמדויות לפרס אוסקר לשחקנית הטובה ביותר, פרס גלובוס הזהב ולפרס באפט"א לשחקנית הטובה ביותר בתפקיד ראשי.
קיבלה את מועמדותה השנייה לפרס גלובוס הזהב לשחקנית הדרמה הטובה ביותר על הופעתה בדרמה הספרותית "המלח שחזר מהים" בתפקיד האם החד הורית אן אוסבורן לצידו של קריס קריסטופרסון.
מיילס הופיעה בתפקיד משמעותי בפעם האחרונה בדרמת ההתבגרות הבריטית "תקווה ותהילה" בתור גרייס, אם המשפחה הבריטית רוואן.
למיילס ילד אחד מנישואיה הכפולים למחזאי ולתסריטאי הבריטי זוכה האוסקר רוברט בולט, הזוג חי ביחד 38 שנים עד לפטירתו של בולט.
פילמוגרפיה

תנאי המשפט (1962)
המשרת (1963)
אנשים מופלאים במכונות מעופפות (1965)
יצרים (1966)
בתו של ריאן (1970)
ליידי קארוליין לאמב (1972)
השכיר (1973)
תקוות גדולות (1974)
האיש שאהב ריקודי חתולים (1974)
המלח שחזר מהים (1976)
התרדמה הגדולה (1978)
כומר האהבה (1981)
במלכודת הממבה (1981) Venom
חף מפשע (1985)
מרחץ אדים (1985)
תקווה ותהילה (1987)
נזק לבן (1987)
מגע הקסם (1992)
מלכת הרוח (1989)
תא נסתר

תא נסתר בחלק האחורי של שולחן, עם שתי מגירות קטנות חבויות מתחת לתאי העט וקסת הדיו
דלת נסתרת בין הספרייה וחדרי ההלבשה במנזר מוטיספונט (אנ') באנגליה.
תא נסתר הוא תא אחסון שקיומו או גישה אליו אינה נראית ממבט ראשון, ויכול לשמש כמחבוא לחפצים או לאנשים.
תא נסתר שבו אנשים יכולים לשהות נקרא חדר נסתר. לחדרים נסתרים מגיעים לרוב דרך דלת נסתרת, אשר למשל יכולה להיות מוסווה כמדף ספרים או כדלת ברצפה. חדרים נסתרים יכולים לשמש למשל כמקלט, חדר תקשורת, מזווה או מרתף יין.
היסטוריה

במאות ה-16 וה-17, נוצרו חדרים נסתרים בטירות בריטיות כדי להסתיר כמרים קתולים.
במהלך תקופת היובש, היו מרתפים נסתרים, שבהם אחסנו או מכרו אלכוהול.
ב-1978, במהלך חקירתו של הנס אוטו מאייר, נמצא חדר סודי שבו שמר מאייר נשק עבור, לטענתו, לארגון סודי להיערכות חירום תחת שירותי המודיעין של הכוחות המזוינים של נורווגיה, הקשורים לנאט"ו.
הערות שוליים

↑  Secret Anti-Communist Network Exposed in Norway in 1978 (ארכיון)
↑  NATO's Secret Armies - Operation Gladio and Terrorism in Western Europe (ארכיון)
↑  "Ian McShane Salutes Sean Connery at the AFI Life Achievement Award" (אורכב 14.11.2009 בארכיון Wayback Machine), via YouTube
תריפסאים

| תריפסאים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: תריפסאים
שם מדעי
 Thysanoptera ‏הלידיי, 1836
Ponticulothrips diospyrosi על אצבע של אדם
תְּרִיפְּסָאִים (באנגלית: Thrips, שם מדעי: Thysanoptera) היא סדרה של חרקים קטנים מעוטרי כנפיים. חרקי התריפס ניזונים ממגוון רחב של צמחים ובעלי חיים על ידי ניקוב חריר בהם ושתיית התוכן.
מינים רבים של תריפס נחשבים למזיקים חקלאיים מפני שהם ניזונים מצומח בעל חשיבות מסחרית כמו בגידולים תירס, בצל, פלפל, תות-שדה, מלון, מלפפון, חציל, שעועית, עגבנייה ואחרים. מינים אחרים ניזונים מחרקים אחרים כגון אקריות ונחשבים מועילים. מינים נוספים ניזונים מאבקה או נבגי פטריות.
מאפיינים

גודלן בדרך כלל זעיר עם אורך של עד מילימטר אחד ואינם מיטיבי עוּף, אם כי הם יכולים להינשא למרחקים גדולים על גבי משב רוח.
בתנאים נכונים הם יכולים להתפתח בקצב אקספוננציאלי וליצור מושבות גדולות היוצרות מטרד לבני אדם.
ברישומים מדעיים תועדו יותר מ-5,000 מינים שונים של תריפס.
מבין המינים המוכרים בישראל כמזיקים פעילים נמנים: תריפס קליפורני, תריפס הקיקיון, תריפס הפרחים המערבי, תריפס סורי, תריפס הפיקוס ותריפס הטבק.
תסביך נחיתות

המונח הפסיכולוגי "תסביך נחיתות" מתאר את התחושה המקננת באדם לפיה הוא נחות או פחות מזולתו במובן מסוים. לעיתים זו תחושה תת-הכרתית, אשר מניעה את הלוקים בה לפצות עליה, מה שעשוי להביא להישגים מרשימים, התנהגות אנטי-חברתית קיצונית, או שניהם.
רקע

חלוץ המחקר בתחום הזה הוא הפסיכולוג הנודע אלפרד אדלר. הוא עשה שימוש בדוגמה של "תסביך נפוליאון" כדי להמחיש את התאוריה שלו. ישנם סוציולוגים שגורסים כי תסביך נחיתות עשוי להתקיים גם ברמת הכלל, ולהשפיע על תרבויות שלמות – תאוריה זו ידועה בשם "רפיסות תרבותית".
סוגי רגשי נחיתות

האסכולה של אדלר מבחינה בין רגשי נחיתות ראשוניים ושניוניים.
לשיטתה, מקורם של רגשי הנחיתות הראשוניים נעוץ בחוויות החולשה, חוסר האונים והתלותיות המוקדמות של הילד. אלו יכולים להתעצם כאשר משווים בינו לבין אחיו הבוגרים, או המבוגרים.
לעומתם, רגשי נחיתות שניוניים מתקשרים לחוסר יכולתו של אדם בוגר להגיע ל"יעד" מדומה ובלתי-מודע של ביטחון והצלחה סובייקטיביים שיפצו על רגשי הנחיתות. המרחק מאותו "יעד" יוביל לתחושה שלילית ולפגיעה בדימוי העצמי, שעלולה להצית מחדש, ובעוצמה רבה, את רגשי הנחיתות הראשוניים.
ה"יעד" המדומה נוצר בתפישתו של אדם כדי להפיג את רגשי הנחיתות הראשוניים שלו, אולם למעשה גורם לרגשי הנחיתות השניוניים, ובכך מהווה מעין מלכוד 22; מעגל הרסני זה רווח בקרב בני אדם נוירוטיים.
גורמים משפיעים

גישות הורים בחינוך - הערות שליליות המביעות מורת רוח ואי שביעות רצון כלפי הילד, והערכת התנהגות הילד שממחישה ומדגישה את טעויותיו ולקויותיו של הילד, קובעת את עמדות הילד בסביבות הגיל הרך.
לקויות פיזיולוגיות - כגון חוסר פרופורציות בגוף, בפנים, גובה, משקל, כוח פיזי, לקות דיבור, לקות ראייה - כל אלו יכולים לגרום לרגשי נחיתות.
מגבלות מנטליות - תורמות לרגשי נחיתות כאשר נערכות השוואות עם הישגים מרשימים של אחרים, וכאשר מצופים מהילד הישגים והתנהגות משביעת רצון.
אפליה חברתית - על רקע משפחה, גזע, מגדר, נטיות מיניות, מעמד כלכלי, דת או צבע עור.
בראי התרבות

בסרטם של "הביטלס", "לילה של יום מפרך" (1964), מעיר ג'ורג' האריסון לרינגו סטאר "יש לך תסביך נחיתות", והאחרון משיב "כן, אני יודע, לכן אני מנגן על תופים – כך אני מפצה עליו".
במחזה "ביבר הזכוכית" מאת טנסי ויליאמס, מאבחן ג'ים את לורה כקורבן של תסביך נחיתות, ויועץ לה לראות את עצמה כ"עליונה במובן מסוים", בהתייחסו לשאיפותיו העתידיות שלו. ג'ים מדרבן את לורה להיחלץ מביישנותה.
ראו גם

תסביך אלוהים - תופעה הפוכה
הערות שוליים

↑  על התאוריה של אלפרד אדלר בלקסיקון הפסיכולוגי "בטיפולנט"
↑  Natural Characteristics That Influence Environment: How Physical Appearance Affects Personality
| --- | --- |
בקרת זהויות :  NLI: 987007548355205171  GND: 4039423-2  LCCN: sh85066085  NDL: 00569430  NKC: ph556261
2004 בפוליטיקה

1 במאי – האיחוד האירופי מתרחב בעשר מדינות נוספות: אסטוניה, הונגריה, לטביה, ליטא, מלטה, סלובניה, סלובקיה, פולין, צ'כיה וקפריסין.
28 ביוני – האמריקאים מעבירים את השלטון בעיראק.
3 בספטמבר – מאות הרוגים, רבים מהם ילדים, בעקבות השתלטות של טרוריסטים על בית ספר בבסלאן שבצפון אוסטיה (רוסיה).
2 בנובמבר – בבחירות לנשיאות ארצות הברית, הסנאטור ג'ון קרי מתמודד מול הנשיא המכהן ג'ורג' ווקר בוש.
11 בנובמבר – מת יאסר ערפאת יושב ראש הרשות הפלסטינית.
ראו גם

2004 בספרות‎
2004 במוזיקה‎
2004 בפוליטיקה‎
2004 במדע‎
2004 בקולנוע‎
2004 בטלוויזיה‎
2004 בטלוויזיה בישראל‎
2004 בספורט‎
מכשירים שהושקו ב-2004‎
ילידי 2004‎
נפטרים ב-2004‎
תברואה

מערכת התברואה: איסוף, הובלה וטיפול בשפכים (סילוק או שימוש חוזר)
תברואה היא קיום תנאי הניקיון השומרים על בריאות הציבור, בכלל זה אספקת מי שתייה נקיים, ניקוז מי הביוב והדברת מזיקים.
מטרת מערכות התברואה להגן על בריאות האדם על ידי מתן סביבה נקייה שתמנע העברת מחלות. בהתאם להחלטת האו"ם 19 בנובמבר הוא יום השירותים העולמי ומוקדש לבעיות תברואה.
בשנת 2010 הכירה העצרת הכללית של האו"ם בזכות למים ולתברואה כזכות אדם בסיסית והוגדרה כיעד מספר 6 לפיתוח בר קיימה בסדר העדיפויות לפיתוח עולמי. תוכנית הניתור המשותפת (JMP) של ארגון הבריאות העולמי (WHO) ויוניסף העריכה בשנת 2017 שתנאי התברואה של כ־4.5 מיליארד בני אדם אינם מנוהלים בבטחה והדבר משפיע הן על בריאות הציבור והן על כבוד האדם ובטיחותו האישית.
הגדרה

ארגון הבריאות העולמי הגדיר את המונח "תברואה" כדלקמן (תרגום מאנגלית):
התברואה מתייחסת בדרך כלל למתן מתקנים ושירותים לסילוק בטוח של שתן אנושי וצואה. המילה 'תברואה' מתייחסת גם לשמירה על תנאים היגייניים, באמצעות שירותים כמו איסוף אשפה ופינוי שפכים.
למרות שלעיתים קרובות רק מערכות ניהול מי שופכין[דרושה הבהרה] נקשרת באופן מובהל למונח "תברואה", התשתית ההנדסית לניהול תברואה כוללת גם מערכות לניהול שפכים (ובכלל זה מפעלי טיהור שפכים), מערכות ניהול פסולת מוצקה ומערכות ניקוז למי גשמים.
ישנן כמה גרסאות לשימוש במונח "תברואה" בין מדינות. לדוגמה, קידום ההיגיינה משויך לעיתים לתחום התברואה. מסיבה זו, הגדרת המועצה השיתופית לאספקת מים ותברואה (WSSCC - Water Supply and Sanitation Collaborative Council) לתברואה היא ”איסוף, הובלה, טיפול וסילוק או שימוש חוזר בהפרשות אנושיות, שפכים ביתיים ופסולת מוצקה וקידום היגיינה נלווה.”
למרות העובדה כי תברואה כוללת טיפול בשפכים, לרוב משמשים שני המונחים זה לצד זה כ"תברואה וניהול שפכים".
הערות שוליים

1 2  World Health Organization (WHO) and the United Nations Children’s Fund (UNICEF) Joint Monitoring Programme (JMP), Progress on Drinking Water, Sanitation and Hygiene: 2017 Update and SDG Baselines, JMP, ‏2017
↑  תברואה (באנגלית) באתר הבריאות העולמי
| --- | --- |
בקרת זהויות :  NLI: 987007555965005171  GND: 4127385-0  LCCN: sh85117296  NARA: 10644570 
ערך זה הוא קצרמרבנושא בריאות. אתם מוזמנים לתרום לוויקיפדיה ו.
תריסרון משוכלל

תריסרון משוכלל. להגדלה לחצו על התמונה.
מודל תלת־ממדי של תריסרון משוכלל
תְּרֵיסָרוֹן משוכלל (דּוֹדֵקָהֶדְרוֹן רגולרי) הוא פאון משוכלל בעל תריסר פאות, אשר כל אחת מהן היא מחומש משוכלל, כלומר, מחומש שכל צלעותיו שוות זו לזו וכל זוויותיו שוות זו לזו. לעיתים קרובות נקרא סתם תריסרון.
לתריסרון המשוכלל 20 קודקודים, 30 מקצועות ו-12 פאות. זהו אחד מחמשת הגופים האפלטוניים.
שטח הפנים  \ A והנפח  \ V של תריסרון משוכלל שצלעו באורך  \ a הם  \ A=3{\sqrt {25+10{\sqrt {5}}}}a^{2} ו- \ V={\frac {15+7{\sqrt {5}}}{4}}a^{3}=(2+{\frac {7\phi }{2}})a^{3}, בהתאמה.
הפאון הדואלי לתריסרון המשוכלל, כלומר, הפאון שמתקבל אם מחברים את המרכז של כל פאה אל מרכזי הפאות הסמוכות לה, הוא העשרימון המשוכלל.
חבורת האוטומורפיזמים של התריסרון המשוכלל איזומורפית לחבורת התמורות הזוגיות  \ A_{5}, החבורה הפשוטה הקטנה ביותר, הקרויה גם "חבורת האיקוסהדרון". זוהי החבורה הפשוטה הקטנה ביותר, והיא אחת מחבורות המשולש הסופיות, עם ההצגה  \ \langle x,y,z|x^{2}=y^{3}=z^{5}=xyz=1\rangle .
בתפישה היוונית הקדומה התריסרון המשוכלל סימל את האתר או את כיפת השמיים. רמז לסימבוליזם זה ניתן למצוא בספר מגע מאת קארל סייגן בו צורת החללית הנבנית בהנחיית התשדורות החוצניות היא תריסרון משוכלל.
גלריה

משטח גזור, שקפולו מאפשר בניית תריסרון
אהיל בצורת תריסרון
קוואזי-גביש הולמיום–מגנזיום–אבץ. צורתו הטבעית היא תריסרון
צורה טיפוסית של בניין ברמות פולין - החזית רצופה בחלקי תריסרונים
קובייה הונגרית בצורת תריסרון
תריסר של אופים

סידור של תריסר של אופים - 13 יחידות - בתבנית מלבנית עם יחס ממדים ~11:6
תריסר אופים או תריסר של אופים (באנגלית: baker's dozen או long dozen - "תריסר ארוך") הוא מונח שמקורו באנגליה של המאה ה-13, ובניגוד למשתמע משמו אין הכוונה לתריסר אלא לכמות של 13 יחידות.
קרוי גם "תריסר של השטן" (באנגלית: devils's dozen), בפי אלה הרואים במספר 13 כמביא מזל רע.
היסטוריה

מקורו של המונח בחוק אנגלי מהמאה ה-13 שנחקק על ידי מלך אנגליה הנרי השלישי. חוק זה, שנקרא "חוק הלחם והשיכר", הורה כי אופה שירמה את לקוחותיו ייענש עונשים חמורים ביותר. החוק נועד למנוע מקרים של מרמה בשקילת הלחם או מזיגת השיכר (המאכלים הבסיסיים של פשוטי העם באנגליה של ימי הביניים). עונשים חמורים אלה כללו כריתת ידו של האופה. על מנת להגן על עצמם מפני ענישה, מכרו האופים 13 כיכרות לחם במחיר של 12. מכירה עודפת זו נועדה להגן על האופה במקרה שאחת הכיכרות תיאבד או תתקלקל, כך שבכל זאת ייוותרו בידי הקונה תריסר כיכרות (כפי שרכש בפועל).
מנהג זה הפך לנוהג רשמי של גילדת האופים של לונדון.
כיום משערים שמקורו של מנהג זה קודם עוד לחוק האנגלי, וזאת בשל העובדה שקל יותר לאפות 13 כיכרות לחם בתוך תבנית מלבנית מאשר 12 כיכרות - קצות התבנית מתקררים ומתחממים יותר ממרכזה של התבנית ולכן סידור של 4:5:4 מאפשר ניצול יעיל יותר של השטח מאשר סידור של 6:6 באותה תבנית או סידור של 5:5:5 התופס יותר מקום, ואשר יכול לגרום שכיכרות הנאפים בקצות התבנית יישרפו. מסיבה זו נוצר המנהג של אפיית כיכרות לחם בסידור של 4:5:4, שהוביל למכירת תבנית שלמה במחיר אחיד.
סידור של תריסר של אופים - 13 יחידות - בתבנית מלבנית עם יחס ממדים ~3:2
תתנו לו צ'אנס

| --- | --- |
 סינגל בביצוע מה קשור?
 מתוך האלבום תנו לו צ'אנס
 יצא לאור:  2005
 סוגה:  פופ
 שפה:  עברית
 אורך:  3:17
 חברת תקליטים:  הד ארצי
 כתיבה:  ציון ברוך
 לחן:  ציון ברוך
 עיבוד:  מעבדים שונים
 
"תתנו לו צ'אנס" הוא שיר שכתב והלחין הקומיקאי ציון ברוך וביצעה מה קשור? בה הוא חבר. השיר יצא לאור בשנת 2005.
את השיר עיבדו דודו טסה, עדי גולדשטיין ושמואל דניאל.
רקע

בשנת 2005 הוציאה השלישייה הקומית "מה קשור" (ציון ברוך, שלום מיכאלשווילי ואסי ישראלוף) אלבום מוזיקלי, שנקרא תחילה "תתנו לו צ'אנס" אך תוקן לאחר מכן ל"תנו לו צ'אנס"[דרוש מקור]. מתוך שירי האלבום, היה "תתנו לו צ'אנס" ללהיט.
"תתנו לו צ'אנס" הוא שיר הומוריסטי, והושר על ידי ציון ברוך, כאשר חבריו לשלישייה מלווים אותו בשירה. הדובר בשיר טוען כי אמנם אין לו כישורים מוזיקליים כשל זמרים רבים אותם הוא מציין, אך יתרונו הגדול לדבריו הוא שהוא "שר מהלב".
תוכן השיר

הדובר מזכיר בשיר זמרים רבים, כדוגמה לכך שאינו זמר מקצועי כמותם.
בבית הראשון מוזכרים הזמרים אהוד בנאי, גידי גוב ושלמה ארצי.
בבית השני מזכיר הדובר את אריק איינשטיין, שלום חנוך, שלמה גרוניך ואת יוני בלוך.
בבית השלישי מוזכרים דודו טסה, הפזמונאי אהוד מנור (היחיד מהשמות הנזכרים שאיננו זמר), וסמיר שוקרי תוך אזכור כישרונו בנגינה בכינור.
בפזמון החוזר מבקשים המלווים בשיר לתת לדובר צ'אנס, כי הוא שר מהלב.
בבית הבא אומר הדובר שאיננו עמיר בניון הידוע במנעד הקולי שלו, ואיננו שירי מימון, שי גבסו או נינט טייב, שעלו לגמר בתוכנית המציאות כוכב נולד בשנת 2003, ופתחו בקריירה מוזיקלית בעקבות כך.
הבית הבא חורג מן הבתים הקודמים. בכל שורה מציין הדובר שם של זמר, והמלווים מציינים שיר שלו. כך מוזכרים דני רובס ושירו "איך הוא שר", דני ליטני ושירו "יחס חם" ודני סנדרסון ושירו "אצל הדודה והדוד". בשורה האחרונה מוזכרת שורה מן השיר "אני לא יכולה בלעדיך" ששרה דנה אינטרנשיונל.
בפזמון החוזר שמופיע בהמשך יש התייחסות לשיר הפתיחה של הסדרה לילדים "הלב".
וידאו קליפ

הווידאו קליפ לשיר בוים על ידי בן בכר והשתתפו בו ידוענים רבים, בהם דני רובס (שמופיע במקביל לשורה בשיר "אני לא דני רובס"), ישראל קטורזה, אדיר מילר, אסי כהן, אסי לוי, דוד ד'אור, אלי פיניש, יגאל שילון, עמוס תמם ודודו טופז. המשתתפים בקליפ מגלמים אסירים וסוהרים בבית סוהר המשתתפים בקטטה במהלך מרד אסירים.
הערות שוליים

↑  דודו טסה, עדי גולדשטיין, שמוליק דניאל
↑  קליפ רווי סלבס לשיר של "מה קשור", באתר וואלה, 29 ביוני 2005
תבנית קשטן

בתכנות מונחה עצמים, תבנית קַשְׁטָן (באנגלית: Decorator pattern) היא תבנית עיצוב המאפשרת הוספת התנהגות לאובייקט, בצורה סטטית או דינאמית, ללא השפעה על התנהגות של אובייקטים אחרים מאותה מחלקה. תבנית הקשטן שימושית לעיתים קרובות כדי לשמור על ציות לעיקרון האחריות היחידה, מכיוון שהיא מאפשרת חלוקת אחריות בין מחלקות כאשר כל אחת מהן מטפלת בנושא אחר.
דוגמאות > Python

"""
Demonstrated decorators in a world of a 10x10 grid of values 0-255. 
"""

import random

def s32_to_u16( x ):
    if x < 0:
        sign = 0xf000
    else:
        sign = 0
    bottom = x & 0x00007fff
    return bottom | sign

def seed_from_xy( x,y ): return s32_to_u16( x ) | (s32_to_u16( y ) << 16 )

class RandomSquare:
    def __init__( s, seed_modifier ):
        s.seed_modifier = seed_modifier
    def get( s, x,y ):
        seed = seed_from_xy( x,y ) ^ s.seed_modifier
        random.seed( seed )
        return random.randint( 0,255 )

class DataSquare:
    def __init__( s, initial_value = None ):
        s.data = [initial_value]*10*10
    def get( s, x,y ):
        return s.data[ (y*10)+x ] # yes: these are all 10x10
    def set( s, x,y, u ):
        s.data[ (y*10)+x ] = u

class CacheDecorator:
    def __init__( s, decorated ):
        s.decorated = decorated
        s.cache = DataSquare()
    def get( s, x,y ):
        if s.cache.get( x,y ) == None:
            s.cache.set( x,y, s.decorated.get( x,y ) )
        return s.cache.get( x,y )

class MaxDecorator:
    def __init__( s, decorated, max ):
        s.decorated = decorated
        s.max = max
    def get( s, x,y ):
        if s.decorated.get( x,y ) > s.max:
            return s.max
        return s.decorated.get( x,y )

class MinDecorator:
    def __init__( s, decorated, min ):
        s.decorated = decorated
        s.min = min
    def get( s, x,y ):
        if s.decorated.get( x,y ) < s.min:
            return s.min
        return s.decorated.get( x,y )

class VisibilityDecorator:
    def __init__( s, decorated ):
        s.decorated = decorated
    def get( s,x,y ):
        return s.decorated.get( x,y )
    def draw(s ):
        for y in range( 10 ):
             for x in range( 10 ):
                 print "%3d" % s.get( x,y ),
             print

# Now, build up a pipeline of decorators:

random_square = RandomSquare( 635 )
random_cache = CacheDecorator( random_square )
max_filtered = MaxDecorator( random_cache, 200 )
min_filtered = MinDecorator( max_filtered, 100 )
final = VisibilityDecorator( min_filtered )

final.draw()
הערות שוליים

↑  Gamma, Erich (1995). Design Patterns. Reading, MA: Addison-Wesley Publishing Co, Inc. pp. 175ff. ISBN 0-201-63361-2.
↑  "How to Implement a Decorator Pattern". אורכב מ-המקור ב-2015-07-07.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
10 סיפורים

כריכת הספר בעברית
10 סיפורים (באנגלית: 10 Stories) הוא אוסף סיפורים קצרים שכתב ארנסט המינגוויי. אוסף זה לא יצא לאור בצורה כזו על ידי המינגוויי, והוא מבוסס על בחירה של עורכי ספרים של המינגוויי בעברית.
מעטיפת הספר אפשר ללמוד כי הסיפורים הכלולים בכרך זה לקוחים מהאוסף ארבעים ותשעה הראשונים, שיצא לאור בשנת 1938. במבוא של המינגוויי לקובץ זה הוא כתב: "הספר הזה כולל סיפורים מסוגים שונים. אני מקווה שתמצאו כמה שאתם אוהבים. לאחר שקראתי אותם שוב, החביבים עלי ביותר הם: חיי האושר הקצרים של פרנסיס מקומבר; בארץ אחרת; גבעות כמו פילים לבנים; אבוד לך; שלגי הקילימנג'רו; מקום נקי, מואר היטב; וסיפור בשם אור העולם, שמעולם לא היה חביב על אף אחד אחר. יש גם כמה אחרים. משום שאילו לא אהבת אותם, לא היית מפרסם אותם". שבעה מתוך עשרת הסיפורים כאן הם אלה שמונה המינגוויי ונוספו להם גם הרוצחים, חתול בגשם וקנרית לאחת.
רוב הסיפורים שפורסמו בקובץ הזה מופיעים לראשונה בעברית והם חלק ממפעל התרגום החדש של כתבי המינגוויי, בעריכת רחל פן. כמו שאר ספריו של המינגוויי, גם אוסף הסיפורים כאן מושפע מהרפתקאותיו של הסופר ומהאירועים שחווה בחייו.
עשרת הסיפורים המופיעים בספר

חיי האושר הקצרים של פרנסיס מקומבר
שלגי קילימנג'רו
חתול בגשם
בארץ אחרת
גבעות כמו פילים לבנים
הרוצחים
קנרית לאחת
מקום נקי, מואר היטב
אור העולם
אבוד לך
תבנית ריבועית בינארית

במתמטיקה, תבנית ריבועית בינארית (באנגלית: Binary quadratic form) היא תבנית ריבועית בשני משתנים,  q(x,y)=ax^{2}+bxy+cy^{2},\,, כאשר a ,b ,c הם המקדמים, שיכולים להיות מספרים שרירותיים. תבנית ריבועית עם מקדמים שלמים נקראת תבנית שלמה, או תבנית מעל (חוג המספרים) השלמים.
החלפת משתנים ליניארית (היינו, הצבת הביטויים  \ \alpha x+\beta y,\,\gamma x+\delta y במקום  \ x,\,y) היא הפיכה אם יש הצבה דומה המחזירה את המשתנים המקוריים. שתי תבניות f,g הן שקולות אם אפשר לעבור מאחת לאחרת על ידי החלפת משתנים הפיכה:  g(x,y)=f(\alpha x+\beta y,\gamma x+\delta y). החלפת משתנים כזו אינה משנה את התכונות המהותיות של התבנית, ולכן הבעיה היסודית בתבניות ריבועיות היא מיון התבניות עד כדי שקילות.
לשאלות המיון יש שתי וריאציות: מיון אלגברי, מעל שדה; ומיון אריתמטי, מעל חוג המספרים השלמים וכדומה. המיון האלגברי של תבנית ריבועית בשני משתנים אינו קשה. מעל שדה (ממאפיין שונה מ-2), התבנית q שקולה ל- q(x,y)=ax^{2}+bxy+cy^{2},\, אם ורק אם a הוא ערך של התבנית, ו- 4ac-b^{2} שווה לדיסקרימיננטה של התבנית (עד כדי כפל בסקלר ריבועי). למשל,  \ 7x^{2}-3y^{2} שקולה ל- \ x^{2}-5xy+y^{2} מעל הרציונליים, משום ש- \ 1=7(1/2)^{2}-3(1/2)^{2} ו- 7\cdot (-3)=4\cdot 1\cdot 1-5^{2}.
המיון האריתמטי של תבניות ריבועיות, אפילו מעל השלמים, הוא בעיה קשה בהרבה. גאוס עסק בהרחבה בהיבטים האריתמטיים של תבניות ריבועיות מעל המספרים השלמים; עבודתו זו הייתה הכוח המניע מאחורי היצירה של תורת המספרים האלגברית.